Jehova o ruile ho feta motho e mong le e mong. (1 Likron. 29:11, 12) Empa kaha ha a timane, o arolelana le rona matlotlo ao a nang le ’ona. Ke matlotlo a kang (1) molaetsa oa ’Muso oa hae, (2) tlotla ea ho ruta batho ka Bibele le (3) lithuto tsa bohlokoa tse tsoang ka Bibeleng. Empa haeba re se seli, re ka qetella re se re sa rate matlotlo ao a bohlokoa. Kahoo re lokela ho lula re loanela ho bontša hore re rata matlotlo ao. Ke ’nete hore boholo ba rona re entse liphetoho tse kholo ka mor’a ho ithuta Bibele. (Bar. 12:2) Leha ho le joalo, re ntse re lokela ho ba seli hore lerato leo re ratang Jehova ka lona le se ke la fokolisoa ke lintho tseo re li lakatsang, tse kang ho ba le maruo le ho kopanela liphate le bao e seng balekane ba rona.—Liprov. 4:23; Mat. 5:27-29. w17.06 9 ¶1; 10 ¶7